google/wiki40b huggingface dataset:
Margaret av Skottland

Tidlig liv

Margaret ble antagelig født i Reska ved Nádasd i Ungarn, og var den yngste av fire barn. Moren var den tyske prinsessen Agatha av Bulgaria, sannsynligvis en slektning av den tysk-romerske keiser Henrik III eller en datter av Yaroslav I av Kiev. Faren var den engelske prinsen Edward den landflyktige, bror av Edvard Bekjenneren og sønn av Edmund II av England. Edward søkte tilflukt hos Stefan av Ungarn etter at danene tok kontroll over Wessex. Margaret vokste opp ved det ungarske hoffet, hvor hun fikk en god utdannelse.
I 1057 kalte Edvard Bekjenneren Margarets far tilbake til England, i håp om å gjøre ham til arving, og hele familien reiste. Allerede samme år døde Edward, men familien fikk bo ved kongens hoff. I januar 1066 døde Edvard Bekjenneren, og senere samme år invaderte normannerne. Som et av de siste gjenværende medlemmer av den angelsaksiske kongefamilien var Margaret i fare, og familien flyktet.

Helgen

Matilda sørget for at det ble skrevet en biografi om Margaret. Det var antageligvis Turgot av Durham som skrev den; han hadde vært en av Vilhelm Erobrerens fanger og hadde flyktet til Norge, hvor han underviste i kirkemusikk ved hoffet. Vita Margaretae Scotiae reginae ble skrevet mellom 1104 og 1108.
Kort tid etter hennes død begynte skottene å ære henne som helgen, og det skal ha skjedd flere mirakler ved hennes grav. I 1250 ble hun helligkåret av Innocent IV, og 19. juni samme år ble hun skrinlagt. I 1560 ble klosteret plyndret under reformasjonen, men bena etter Margaret og Malcolm ble reddet og fraktet til Escorial utenfor Madrid, hvor de ble lagt i et kapell som ble innredet for formålet. Hodet hennes ble tatt med til Edinburgh, hvor det en tid var i Maria Stuarts eie. Senere kom det til Antwerpen, og så til jesuittene i Douai.
I 1673 utnevnte Klemens X henne til Skottlands nasjonalhelgen, nest etter apostelen Andreas. I 1693 ble hennes fest gjort universell, i en periode hvor de siste skotske Stuartene bodde i Roma. Hun er den eneste skotske helgen som har blitt vist denne ære.
Minnedagen er 16. november, og det er en translasjonsfest 19. juni. Sistnevnte fest har også blitt feiret 10. juni på grunn av en feil kirkehistorikeren kardinal Cesare Baronius gjorde da han skrev henne inn i Martyrologium Romanum.
Fantasia (film)

Bakgrunn

Prosjektet startet som en liten kortfilm med Mikke Mus i hovedrollen, men det ballet på seg i løpet av arbeidet, og etterhvert ble til den over to timer lange filmen man kjenner i dag.

Anmelderne

Filmen ble meget godt mottatt av anmelderne, noe som gjenspeiles i at den har fått 94 % på Rotten Tomatoes. Den amerikanske filmkritikeren Roger Ebert gav den oppussede 1990-versjonen 4 av 4 stjerner. Enkelte gikk så langt som og kalle den et mesterverk.
Både VG og Dagbladet har gitt den terningkast seks.

Annet

Den ble distribuert av RKO Radio Pictures i USA.
Filmen hadde 16 års aldergrense i Norge. Dette ble senere (1986) nedjustert til 12 år.
Antonio Samorè

Bakgrunn

Antonio Samorè studerte filosofi og katolsk teologi ved presteseminaret i Piacenza og ved Lateranuniversitetet i Roma.

Prest, diplomat

Den 10. juni 1928 ble han presteviet, og var deretter sjelesorger i bispedømmet Piacenza. I 1932 trådte han inn i Pavestolens diplomatisk tjeneste,og arbeidet først som attaché og sekretær ved det apostoliske nuntiatur i Kaunas i Litauen. I 1938 ble han sekretær ved nuntiaturet i Sveits. Fra 1938 til 1947 tilhørte han staben i Statssekretariatet i Vatikanet. Årene 1947 til 1950 virkewt han ved den apostoliske delegasjon til USA.

Erkebiskop

Han ble erkebiskop, og nuntius i Colombia i 1950, og ble deretter sekretær for utenriksavdelingen ved Statssekretariatet. Han var med på Annet Vatikankonsil 1962–1965.

Kardinal

Han ble kreert til kardinal i 1967 av pave Paul VI, og ble for Kongregasjonen for sakramentsdisiplinen1968–1974, og Den romerske kirkes bibliotekar og arkivar 1974–1983. I desember 1978 ble han utnevnt til Pavestolens meklingsmann for å finne en fredelig løsning på tvisten mellom Chile og Argentina om havområder sør for Ildlandet.  De to landene var nær ved å gå til krig over tilhøtigheten til øyene Picton, Lennox og Nueva - ikke på grunn av øyene i seg selv, men hvordan grensereguleringen ville kunne influere på havområdene i nærheten som kunne tenkes å være ressursrike. Som pavelig spesialutsending frem til 1983 ledende for den pavelige megling i Beagle-konflikten mellom Chile og Argentina. Hans innsats førte til at noen satte tilnavnet «the Vatican Kissinger» på ham. 
Paso Fronterizo Cardenal Samoré, et av de viktigste passene i Andesfjellene mellom Argentina og Chile, er oppkalt etter Samorè.

Pavevalg

Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Takle

Takle er ei bygd ytterst ved Sognefjorden i Gulen kommune. Den ligger langstrakt langs fjorden i øst-vestlig retning, med bebyggelsen 20–30 moh. Stedet ligger mellom fjorden og Søtekollen og Stølsfjellet, med utbygd vannkraft i sør. Taklevannet ligger her 292 meter over havet. Det er fylkesvei-forbindelse østover til Brekke og E-39, og sørover til Eivindvik via Rutledalen i vest eller rett sørover via Takledalen og Austgulfjorden
Fra 1907 lå også Takle Planteskule her, med stor fruktdyrking og skogsodling. Det var Hans H. Takle som startet skolen etter studier i Danmark og Tyskland.
Bergenshalvøens Kommunale Kraftselskap, BKK, driver Takle kraftverk med en middelårsproduksjon på 5,6 GWh.
I bygda ligger Takle synoptiske værstasjon som er betjent, opprettet 1950. Denne stasjonen målte 184,6 millimeter nedbør på ett døgn i 1995. Årsmiddel nedbørmengde (1961–1990) er 3176 millimeter.
Gråvann

Gråvann eller gråvatn er avløpsvann fra vask, dusj og vaskemaskin (kjøkken, bad og vaskerom). Håndtering av gråvann (les om gråvannsrensing) benyttes oftest ved avløpsløsninger for husholdning (inkl hytter) og industri hvor avløpsvannet er separert i to utløp; gråvann og svartvann (fra toalett). Metoden kalles i denne sammenheng kildeseparering og benyttes i kombinasjon med renseanlegg for gråvann og egen håndtering av svartvann (kloakk).
De vanligste renseløsningene for gråvann er biofilter med slamavskiller og komprimert infiltrasjon, infiltrasjon direkte i resipient og i konstruert våtmark og slamavskilling før utslipp. I kombinasjon med lavtspylende toalett (inkl vakuumtoalett) kan bruk av gråvann gi betydelige vannbesparelser og er svært effektiv til resirkulering av vann. Å splitte gråvann fra svartvann og annet kommunalt avløpsvann bidrar til effektiv reduksjon og en optimal gjenbruk av gråvann. Avløpsvann blir i denne sammenheng omgjort fra å være et stort samfunnsproblem til en verdifull vannreserve.  Norge har gode erfaringer for anlegg med rett dimensjonering.
Det kinesiske musikkonservatorium

Det kinesiske musikkonservatorium (kinesisk: 中国音乐学院) er et musikkonservatorium i Beijing i Folkerepublikken Kina. Det ble etablert i 1964 under statsminister Zhou Enlais beskyttelse.
Det kinesiske musikkonservatorium må ikke forveksles med Det sentrale musikkonservatorium, som også ligger i Beijing. Det kinesiske musikkonservatorium beskjeftiger seg primært med tradisjonell kinesisk musikk og dens instrumenter, mens Det sentrale musikkonservatorium fokuserer mer på vestlig klassisk musikk.
Rudolf Steinerskolen i Bergen

Historie

Skolen startet opp med førsteklasse i en privat villa i Kalvedalsveien i 1929. Lærer var Borghild Tunold.
1933 flyttet skolen inn i en gammel villa på Seiersbjerget. 1935 flyttet skolen over til større lokaler i Vestre Torvgate. 1954 flyttet skolen inn i eget hus på Villavei 5 på Nygårdshøyden. 1969 flyttet skole inn i et skolebygg på Rieber Mohnsvei, hvor den kunne utvide til ungdomsskole. I 1970 fikk skolen økonomisk støtte gjennom Privatskoleloven. I 1982 kom det enda et tilbygg, og 2004 har bygget skolen ut igjen, denne gangen for videregående trinn og administrasjonen.
Hercules Point

Hercules Point er et nes på vestsiden av innløpet til Hercules Bay på nordkysten av Sør-Georgia. Det ble trolig først kartlagt av Discovery Investigations i 1927. Navnet kommer fra Hercules Bay som ble benyttet av den tyske ekspedisjonen under Ludwig Kohl-Larsen, 1928–29, men ser ut til å ha vært i bruk tidligere av hvalfangerne.
Paulo Magino

Karriere

Han har spilt for Kyoto Purple Sanga fra Japan.
Aiurasyma

Utseende

En nokså liten, slank, blank, kastanjebrun trebukk, dekkvingene "skuldre" med en gulbrun flekk. Antennene er nokså kraftig og omtrent så lange som kroppen hos hannen, noe kortere hos hunnen. Pronotum er tønneformet, dekkvingene jevnbrede, nokså kraftig punkterte, med grove punktrader. Beina er middels lange, lårene noe fortykkede.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Arten er bare kjent fra Colombia.
Kommunar (Leningrad oblast)

Kommunar (russisk: Коммуна́р) er en by i Leningrad oblast i Russland. Den ligger 35 km sør for St. Petersburg. Innbyggertall: 17 164 (folketelling 2002), 17 791 (folketelling 1989).
Bosetningen ble grunnlagt på 1840-tallet av landeiergrevinnen Julija Samojlova som Grafskaja Slavjanka (russisk: Гра́фская Славя́нка). I 1846 ble den kjøpt av regjeringen og omdøpt til Tsarskaja Slavjanka (russisk: Ца́рская Славя́нка). Den fikk status som bymessig bosetning i 1953 og bystatus i 1993. 
Byens hovedvirksomhet er papirfabrikken Kommunar.
Angkor (øl)

Angkor (khmer: ស្រាបៀរ អង្គរ) er et kambodsjansk øl. Det er oppkalt etter den ikoniske khmer-byen Angkor ved Siem Reap, og er det mest solgte ølet i Kambodsja. I likhet med Klang, Bayon, Angkor Extra Stout og Black Panther Extra Stout blir det brygga av Cambrew i Sihanoukville. Angkors slagord er «My country, my beer» («Mitt land, mitt øl»).
Gartland

Gartland er en bygd i Grong i Trøndelag. 
Gartland ligger ca. 8 kilometer nord for Grong sentrum langs Europavei 6; fylkesvei 775 tar av fra E6 her og går nordvestover mot Høylandet og Ytre Namdal. På en høyde i bygda ligger Gløshaug kirke. Stedet Gartland består av tre grender. Gartlandsgrenda som ligger på vestsida av Namsen og grendene Elstad og Rosset som ligger på østsida av Namsen. Gartland stasjon på Nordlandsbanen åpnet i 1940 og ble ubetjent i 1959.
Bygda er kjent for godt laksefiske. På 1800- og 1900-tallet var det flere engelske adelsmenn som eide hus på Gartland som de brukte som base for laksefisking. Den første og mest markante var Merthyr Guest som kom til bygda i 1862. Bygda fikk butikk i 1926 og poståpneri i 1943.
Hadimus

Utbredelse

Arten lever på Madagaskar.
Mountain Chute-demningen

Mountain Chute-demningen er en demning med vannkraftverk på Ottawa River i provinsen Ontario, Canada. Det har en installert vannkraftkapasitet på 170 MW, fordelt på 2 enheter ferdigstilt i 1967. Operatør er selskapet Ontario Power Generation.
Bergidora

Utseende

Små til middelsstore, avlange, svarte praktbiller med gule eller røde flekker. Hodet er forholdsvis stort og bredt, antennene ganske korte. Pronotum er kort og bredt, dekkvingene gjerne lange og smale, beina ganske korte. Oversiden er noe ujevn.

Utbredelse

Slekten er utbredt i Sør-Amerika (i alle fall Argentina).
Tamás Kádár

Landslaget

Han ble tatt ut i Ungarns EM-tropp til EM i Frankrike 2016.
Skopun

Historie

Stedet skal ha vært bebodd allerede i vikingtiden, men senere fraflyttet. Jorden tilfalt grunneiere på Sandur på sørkysten frem til den nåværende bygden ble grunnlagt som en niðursetubygd i 1833/1834. Initiativet ble tatt av amtmann Frits Tillisch, som ønsket en nordlig havn på Sandoy og fant en passende kandidat som nybygger fra Hestur. Tradisjonelt har innbyggerne i Skopun vært jordløse sjøfolk, noe som forklarer hvorfor bebyggelsen ligger så tett samlet.
Skopunar kirkja ble oppført i 1897 med materialer fra den revne kirken i Vestmanna. Kirken ble senere utvidet i 1960. Gravplassen ligger innenfor grensene til nabokommunen Sandur.

Samfunn

Den fremste næringsveien i bygden er fiskeriet, etterfulgt av offentlig og privat tjenesteyting.
Folkeskolen i Skopun ble bygd i 1943 og ombygd i 1982, og hadde 27 elever i skoleåret 2012/2013. Mellomtrinn og ungdomstrinn er felles for hele Sandoy og lokalisert på Sandur.
Politisk var bygden dominert av Sjálvstýrisflokkurin i første halvdel av 1900-tallet, ofte med 90 % av stemmene i valg, noe som delvis forklares med Johan Hendrik Poulsens sterke posisjon. Siden har Javnaðarflokkurin og Tjóðveldi vunnet stor oppslutning. Gerhard Lognberg har vært medlem av kommunestyret siden 1984 og Lagtinget siden 2002.

Samferdsel

Den første veiforbindelsen mellom to bygder på Færøyene ble anlagt mellom Skopun og Sandur i 1926. Havnen i Skopun ble påbegynt i 1924 og ferdigstilt i 1926. Den har blitt forbedret og utvidet mange ganger på grunn av de vanskelige værforholdene. I 1982 fikk havnen en sjøport som kan stenges når været er dårlig.
Den gamle bilfergen i Skopun forbandt bygda direkte med hovedstaden Tórshavn, men siden 1991 har forbindelsen gått til fergehavnen Gamlarætt på Streymoys vestkyst. Høsten 2004 undersøkte man første gang mulighetene for å anlegge den nye Sandoyartunnilin, en tunnel mellom Streymoy og Sandoy. Med sine 9 km vil dette i tilfelle bli verdens lengste undersjøiske tunnel.
Alvis Leonides Major

Alvis Leonides Major var en britisk luftkjølt 14-sylindret stjernemotor, utviklet av Alvis fra den tidligere ni-sylindrede Leonides.

Konstruksjon og utviking

I1951 begynte Alvis utviklingen av en 14 sylindret to-rads stjernemotor med 18.3 liter sylindervolum, basert på Alvis' tidligere modell, Leonides. Motoren omfattet Mk. 702/1 for fly på 875 h/k og 751/1 for helicoptre på 850 h/k. Størst antall ble bygget av Mk. 755/1 for Westland Whirlwind Helikoptre.
Hofs Brug

Hofs Brug var en fabrikk lokalisert til østsiden av øvre fall i Hovsfoss (Ådalselva) i tidligere Norderhov kommune, like utenfor Hønefoss.
Fabrikken ble etablert i 1884 og startet som et sliperi med to apparater som produserte 2500 tonn. Etter hvert ble sliperiet utvidet slik at det i alt var fire apparater. Transporten til/fra Hofs Bruk gikk via en taubane til lagerbygg på Begnamoen, hvor kull og råstoff kom inn, og papir gikk ut. Fabrikken hadde i alt 80 mann og 30 kvinner i arbeid. Ved Ing. O. Grundt Røsholms død i 1942, skiftet bedriften navn fra Hofs Bruk til O. Grundt Røsholm.

Overtakelse

I 1950 ble Røsholm overtatt av Follum som på nytt ga den navnet Hofs Bruk, produksjonen var da 3000 tonn papir. Ny bro mellom Follum og Hofs Bruk ble bygget i 1950, og sliperiet på Hofs Bruk ble nedlagt i 1953. Kraftstasjonen ble bygget i 1955, og ble lagt ned i 1978, og friskvannsanlegget ble montert i samme lokaler

Maskiner

I 1891 kom den første papirmaskinen på Hofs Bruk og dermed den første ved Bægna. Denne papirmaskinen, PM 1, produserte uglittet brunt træpapir (innpakningspapir). Fabrikken fortsatte med rask utvikling, og i 1893 kom PM 2. Denne ble bygd for produksjon av glatt brunt træpapir. Neste maskin, PM 3, kom i 1903 kvalitet: glatt tynt papir med bestemmelsessted Kina. Utviklingen fortsatte og PM 1 som i 1908 hadde gått i 17 år ble erstattet av en ny. I 1909 ble PM 2 ombygget for produksjon av glatt hvitt silkepapir for India og Kina. Alle tre maskiner var lokalisert i underetasjen syd i gamle Hofs Brug bygg. i 1950 ble papirmaskinene døpt om til PM 3, PM 4 og PM 5.
PM VI ble bygget i 1958, den produserte pappomslag, byggepapp og hylsepapp. Maskinen brukte returpapir som råstoff. Returpapiret PM VI brukte var blant annet ukeblader som enda ikke var kommet ut, og diverse lettere lektyre. Det kunne derfor være en viss rift om maskinens råstoff. Byggepappen ble konvertert i nøstemaskiner til småruller med navnet Håkonpapp. Maskinen ble lagt ned i 1985.
PM V ble flyttet til Follumsiden i 1962 (dagens hylsekapp). Hovedproduktet var diphenypapir – et papir påført striper med dipheny. Hensikten med kjemikaliepåføringen var å motvirke forråtnelse av sitrusfrukter. Hovedmarkedet var Israel. Maskinen ble lagt ned i 1987. Maskinen ble revet og solgt til Pakistan.
PM III og PM IV produserte silkepapir på hasp, d.v.s. at man skar papiret på langs i riktig bredde ved opprulling på PM – kuttet det over i lange papirremser, og la det i en skjærekniv og kuttet det i riktige format. Papiret ble deretter sortert og pakket på «jentesalen». Dagens rondellmaskin er plassert på gamle sortersalen. PM III ble nedlagt i 1986 og PM IV i 1965.

Kilder

Øyvind Smiths hjemmeside
Månens magnetfelt

Månens magnetfelt er svært svakt sammenlignet med jordens. En annen stor forskjell er at månen ikke har et dipolart magnetfelt (som ville blitt dannet av en geodynamo i kjernen) og den varierende magnetiseringen som finnes kommer nesten utelukkende fra skorpen.
En hypotese er at magnetiseringen av skorpen fant sted tidlig i månens historie, mens en geodynamo fremdeles var aktiv. Den lille størrelsen på månens kjerne er imidlertid en potensiell hindring for å fremme hypotesen til en teori. Alternativt er det mulig at på et luftløst legeme som månen, kan forbigående magnetfelt genereres under store nedslagshendelser. Til støtte for dette, har det blitt bemerket at de største skorpemagnetiseringene synes å ligge nær antipodene til de gigantiske nedslagskraterene.
Det har blitt foreslått at et slikt fenomen kan komme av den frie utvidelsen av en nedslagsgenerert plasmasky rundt månen, i nærvær av et omgivende magnetfelt. For eksemepl kartla Chandrayaan-1-romsonden en «mini-magnetosfære» ved Crisium-antipoden på månens bakside ved å bruke Sub-keV Atom Reflecting Analyzer-instrumentet (SARA). Denne «mini-magnetosfæren» er 360 km over overflaten, og er omgitt av en 300 km tykk region med økt plasmafluks som kommer av at solvinden strømmer rundt «mini-magnetosfæren».
Havik

Havik er ei lita grend og en gård på Havikskogen i Brekkebygda, nordvest for Sokna i Soknedalen i Ringerike kommune i Buskerud. Grenda ligger sør for Rallerud og rett nord for Bergsjø. Havik har gnr. 158.
Havik sokner i dag kirkelig til Lunder menighet og skolemessig til Sokna skole, men i en tid hadde grenda egen skole. Havik skole ble oppført i 1886 og var fra 1907 egen skolekrets en tid. I 1926 ble det oppført en ny skolebygning med lærerbolig der, men skolen ble nedlagt i 1959.
Stefano Eranio

Klubblag

Stefano Eranio startet sin profesjonelle fotballkarriere i Genoa i august 1984. De fem første sesongene hans i Genoa var i Serie B før klubben i 1989 rykket opp til Serie A. Totalt spilte Eranio i denne klubben i åtte sesonger før han gikk til AC Milan i august 1992. I Milan fikk han med seg tre seriemesterskap, og han spilte også i to finaler i Mesterligaen. Første gang var i 1992/93 da Milan tapte 1-0 for Marseille, mens andre gang var i 1994/95 da hans klubb tapte 1-0 for Ajax.
I mai 1997 gikk han gratis til den engelske klubben Derby County, og han debuterte for Derby, og i Premier League, den 9. august 1997 mot Blackburn Rovers. Hans første mål for klubben fra Derbyshire kom 30. august 1997 da han scoret i en ligakamp mot Barnsley. Denne sesongen hadde Derby County flyttet fra sin tidligere hjemmebane Baseball Ground til sin nye arena Pride Park Stadium, og Eranios 1-0 scoring i kampen mot Barnsley var den første som ble scoret på Derbys nye hjemmebane. Eranio hadde egentlig tenkt å legge opp etter 2000/01 sesongen, men manager Jim Smith overtalte han til å fortsette. Da Smith fikk sparken oktober 2001 valgte Eranio å gi seg som fotballspiller.
I forbindelse med en veldedighetskamp til inntekt for Ted McMinn den 1. mai 2006 var Eranio en av spillerne på Derby Legends.

Landslag

Stefano Eranio debuterte på Italias landslag den 22. desember 1990 i en kamp mot Kypros. Denne kampen var en kvalifiseringskamp til EM i 1992, og Italia vant kampen 4-0. Eranio møtte også Norges landslag to ganger i sin landslagskarriere. Første gang var på Ullevaal den 5. juni 1991 da Italia tapte 2-1, mens det andre oppgjøret var i Genova den 13. november 1991 i en kamp som endte 1-1. Begge oppgjørene var kvalifiseringskamper til EM i 1992.
Hans første landslagsmål kom mot Nederland den 9. september 1992. Italia vant kampen 3-2, og Eranio scoret ett av Italias mål.
Den 29. mars 1997 spilte Stefano Eranio sin siste landskamp for Italia. Det var mot Moldovia i en kamp som Italia vant 3-0. Totalt spilte han 20 landskamper, og scoret tre mål for Italia. Seks av kampene hans var kvalifiseringskamper til VM, mens fem var kvalifiseringskamper til EM.
Italias kvinnelandslag i strandhåndball

VM i beachhåndball

Italia deltok i det første VM i beachhåndball som ble arrangert i 2004. Der kom de på 3.-plass. To år senere kom de på 8.-plass i VM i beachhåndball 2006 i Rio de Janeiro i Brasil.
De kom på 4.-plass i VM i beachhåndball 2008 i Cádiz i Spania, og 8.-plass i VM i beachhåndball 2010. I VM i beachhåndball 2012 kom de på 7.-plass. De kom på sjetteplass i VM i beachhåndball 2014 og femteplass i VM i beachhåndball 2016.

EM i beachhåndball

Italia deltok i det EM som ble arrangert - EM i beachhåndball 2000. Her kom de på 6.-plass av de 8 lagene som deltok. To år senere kom de på 7.-plass i EM i beachhåndball 2002 i Cádiz i Spania. 
I EM i beachhåndball 2004 kom de på 4.-plass, etter at de tapte bronsefinalen 0-2 mot Tyskland. I 2006 kom de på 10.-plass i EM i beachhåndball 2006 i Tyskland, mens de greide en 5.-plass året etter, i EM i beachhåndball 2007. Her slo de Makedonia i plasseringskampen om 5.-plassen. 
De kom på 1.-plass i EM i beachhåndball 2009 i Larvik, der de vant finalen 2-1 mot Norge. Carolina Balsanti ble finalens toppscorer, med 15 poeng. I 2011 fikk de bronse i EM i beachhåndball 2011, som ble arrangert i Umag i Kroatia. 
I juli 2013 deltok de i EM i beachhåndball 2013 i Randers i Danmark, der de kom på 5.-plass. De fikk bronse i EM i beachhåndball 2015 i Spania, der de slo Spania 2-1 i bronsefinalen. I EM i beachhåndball 2017 endte de på 11.-plass.

World Games

Italia deltok ikke i World Games 2001, men i World Games 2005 kom de på 7.-plass. De kom på 1.-plass i World Games 2009, der de vant finalen 2-1 over Kroatia.
Adjutant

En adjutant er en militær rådgiver, sekretær eller assistent for et statsoverhode, en kongelig eller en høyere offiser. Begrepet kommer fra latinsk adjutare, frekventativ (gjentagelsesform) av adjuvare, «å assistere». I engelsk- og franskspråklige land benyttes tittelen aide-de-camp.
Adjutantens kjennetegn er en aiguillette, en lang og flettet snor i sølv eller gull som bæres om høyre eller venstre skulder.

Organisering

Adjutantstaben er organisert som en avdeling ved Det kongelige hoff og avdelingssjefen inngår i Hoffsjefens ledergruppe. Sjefen for adjutantstaben rapporterer i det daglige og i alle spørsmål som vedrører Slottet direkte til hoffsjefen, og mottar oppgaver og pålegg derfra. I saker som vedrører Forsvaret rapporterer han til Forsvarssjefen.

Overadjutantenes oppgaver

Overadjutantene deltar og har seremonielle oppgaver når ambassadører overleverer sine akkreditiver til H.M. Kongen, i forbindelse med statsbesøk til Norge og i forbindelse med gallamiddager, lunsjer og andre tilstelninger ved Slottet. Videre leder overadjutantene ulike prosjekter ved større arrangementer på Slottet så som bryllup, barnedåp og andre store markeringer. Overadjutantene har ingen faste vaktmåneder ved Slottet, men kalles inn til tjeneste ved behov.

Adjutantenes oppgaver

Adjutantens hovedoppgave er å planlegge, koordinere, tilrettelegge og følge H.M. Kongen og H.K.H. Kronprinsen ved gjennomføringen av alt  offisielt program, herunder audienser, mottagelser og møter og besøksvirksomhet i inn- og utland. Mye av tiden går med til koordinering med vertskap, fylkesmenn og ambassader samt nødvendig etterarbeid.

Videre skal adjutanten påse at H.M. Kongen og H.K.H. Kronprinsen har nødvendig bakgrunnsmateriell og ellers bidra med andre praktiske forberedelser.
 Adjutantene har fast tjeneste på Slottet hver tredje måned og tjenesten rullerer mellom de tre adjutantene. De to månedene de ikke er på Slottet tjenestegjør de ved sitt faste arbeidssted.
Mactaquac-demningen

Mactaquac-demningen er en demning med et vannkraftverk i elva Saint John i New Brunswick i Canada. Installert total vannkrafteffekt er 672 MW, fordelt på 6 turbiner. Det stod ferdig utbygd i 1968. Demningen er 30 meter høy. Operatør er New Brunswick System Operator.